ai4bharat/Pralekha huggingface dataset:
संरक्षण मंत्रालय
महाराष्ट्रातील आयएनएस शिवाजी या नौदल तळाचा, केंद्रीय कौशल्यविकास मंत्रालयाकडून सागरी अभियांत्रिकी विषयाचे उत्कृष्टता केंद्र म्हणून गौरव
नवी दिल्ली, 23 मार्च 2022
लष्करी संस्थांना प्रेरणा देऊन कौशल्य विकास तसेच तंत्रज्ञान विषयक विकासाबाबतच्या त्यांच्या प्रयत्नांना ओळख मिळवून देण्याच्या उद्देशाने केंद्रीय कौशल्यविकास मंत्रालयाने आयएनएस शिवाजी या नौदलाच्या तळाचा आज 22 मार्च 2022 रोजी सागरी अभियांत्रिकी विषयातील उत्कृष्टता केंद्र म्हणून गौरव केला आहे.
आयएनएस शिवाजी या तळावरील पायाभूत सुविधा तसेच उपलब्ध असलेल्या इतर सोयी, तसेच भारतीय नौदलाच्या कर्मचाऱ्यांची कौशल्ये सुधारण्याच्या दृष्टीने देण्यात येणारे प्रशिक्षण, मित्र देशांची नौदले आणि संपूर्ण व्यवस्था यांची काळजीपूर्वक तपासणी केल्यानंतरच ही मान्यता देण्यात आली आहे. केंद्रीय कौशल्य विकास आणि उद्योजकता सचिव, आयएएस अधिकारी राजेश अगरवाल यांनी आयएनएस शिवाजीचे कमांडिंग ऑफिसर सीएमडीई अरविंद रावल यांना यासंबंधीचे प्रमाणपत्र प्रदान केले. यासंबंधीचे प्रमाणपत्र देण्याचा कार्यक्रम आज मंत्रालयाच्या नवी दिल्ली येथील श्रम शक्ती भवनात करण्यात आला.
आयएनएस शिवाजी हा महाराष्ट्रात लोणावळा येथील नौदल तळ आहे. या तळावर असलेल्या नौदल अभियांत्रिकी महाविद्यालयात भारतीय नौदल तसेच तटरक्षक दलाच्या अधिकाऱ्यांना शिक्षण आणि प्रशिक्षण दिले जाते. एचएमआयएस शिवाजी येथे 15 फेब्रुवारी 1945 रोजी या संस्थेची स्थापना करण्यात आली. नौदलविषयक महत्त्वाचे तंत्रज्ञान, संशोधन तसेच विकासविषयक आणि मोठा नाव लौकिक असलेल्या इतर शैक्षणिक संस्थांशी सहकारी संबंध स्थापन करून दर्जा विषयक संशोधन करण्यासाठी प्रयत्न या उपक्रमांचा समावेश असलेल्या नियमावलीसह आयएनएस शिवाजी येथे 2014 मध्ये सागरी अभियांत्रिकी विषयक उत्कृष्टता केंद्र स्थापन करण्यात आले. भारतीय नौदल, मित्र देशांची नौदले आणि संपूर्ण नौदल विषयक व्यवस्था यांच्यातील कर्मचाऱ्यांच्या कौशल्यात सुधारणा घडवून आणणे हा या उपक्रमाचा विस्तृत उद्देश होता.JPS/R.Aghor/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 163
विज्ञान आणि तंत्रज्ञान मंत्रालय
आर्यभट्ट खगोलशास्त्र संशोधन संस्था करणार आगामी सूर्यग्रहणाचे समाज माध्यमांवर थेट प्रसारण
झूम, यूट्यूब आणि फेसबुकच्या माध्यमातून होणार सूर्यग्रहणाचे थेट प्रक्षेपण.
ग्रहणासारख्या खगोलशास्त्रीय घटना म्हणजे तरुणांना आणि समाजाला विज्ञानाविषयी उत्तेजन आणि शिक्षण देण्याची, पर्यायाने त्यांच्यात विज्ञानविषयक रुची निर्माण करण्याची अपवादात्मक संधी आहे: प्राध्यापक आशुतोष शर्मा, सचिव, विज्ञान आणि तंत्रज्ञान विभाग
, तसेच विज्ञान आणि तंत्रज्ञान विभाग  या सरकारच्या स्वायत्त संस्थेने 19 जून 2020 रोजी दुपारी 03:30 वाजता आर्यभट्ट संशोधन संस्थेचे संचालक प्रा. दिपंकर बॅनर्जी यांचे ‘सूर्यग्रहणांचे विज्ञान’ या विषयावर खास व्याख्यान आयोजित केले आहे. शिवाय झूम, यूट्यूब आणि फेसबुकच्या माध्यमातून सूर्यग्रहणाच्या थेट प्रक्षेपणाची व्यवस्था केली आहे.
हे सूर्यग्रहण आफ्रिका, आशिया व युरोपच्या काही भागांतून पाहता येईल आणि विशेष म्हणजे उत्तर भारतातून हे कंकणाकृती सूर्यग्रहण पाहता येणार आहे. रविवारी सकाळी 10:25 वाजता सुरु होणारे ग्रहण दुपारी 12:08 वाजता पूर्णावस्थेत दिसेल; तर दुपारी 01:54 वाजता ग्रहण सुटेल. 26 डिसेंबर, 2019 रोजी दक्षिण भारतातून कंकणाकृती सूर्यग्रहण दिसले होते आणि देशातील विविध भागांमधून खंडग्रास ग्रहण दिसले होते. भारतात यापुढील कंकणाकृती सूर्यग्रहण पुढील दशकात म्हणजे 21 मे 2031 रोजी तर खग्रास सूर्यग्रहण 20 मार्च 2034 रोजी दिसेल.
जेव्हा चंद्राच्या छायेमुळे  सूर्य आंशिक किंवा पूर्णपणे झाकला जातो तेव्हा अनुक्रमे खंडग्रास, कंकणाकृती किंवा खग्रास सूर्यग्रहण होते. सूर्य ग्रहणावेळी चंद्राची सावली पृथ्वीवर पडते आणि गडद भाग तयार होतो ज्याला अंब्र म्हणतात आणि तुलनेने कमी गडद भागाला पेनंब्र म्हणतात. सूर्यग्रहणांपैकी खग्रास सूर्यग्रहण हे क्वचित दिसते. जरी प्रत्येक महिन्यात अमावस्या असली तरी दरवेळी सूर्यग्रहण होत नाही. पृथ्वी आणि सूर्याच्या पृष्ठभागाच्या तुलनेत चंद्राचा कक्षा सुमारे 5˚च्या कोनात झुकलेली आहे; या वस्तुस्थितीमुळे प्रत्येक अमावास्येला ग्रहण दिसत नाही. सूर्य, चंद्र आणि पृथ्वी एका सरळ रेषेत येणे, ही एक दुर्मिळ खगोलीय घटना आहे.
“ग्रहणासारख्या खगोलशास्त्रीय घटना म्हणजे तरुणांना आणि समाजाला विज्ञानाविषयी उत्तेजन आणि शिक्षण देण्याचीआणि पर्यायाने त्यांच्यात विज्ञानविषयक रुची निर्माण करण्याची अपवादात्मक संधी आहे." असे विज्ञान आणि तंत्रज्ञान विभागाचे सचिव, प्राध्यापक आशुतोष शर्मा, यांनी म्हटले आहे.
ग्रहणादरम्यान काय करावे आणि काय करू नये, याविषयीची यादी आर्यभट्ट संशोधन संस्थेने निर्दिष्ट केली आहे:
काय करावे:
1. डोळ्यांना इजा होऊ नये, म्हणून ग्रहण पाहण्याकरिता ग्रहण चष्मा  किंवा योग्य फिल्टरसह कॅमेरा वापरा.
2. पिनहोल कॅमेरा किंवा दुर्बिणीचा वापर करून पडद्यावरील प्रतिमा पाहणे, हा कंकणाकृती सूर्य ग्रहण पाहण्याचा सर्वात सुरक्षित मार्ग आहे.
3. ग्रहण चालू असताना खाणे, पिणे, अंघोळ करणे, बाहेर जाणे ठीक आहे. ग्रहण म्हणजे नेत्रसुखद अनुभव असतो.
काय टाळावे:
1. उघड्या डोळ्याने सूर्य थेट पाहू नका.
2. ग्रहण पाहण्यासाठी एक्स-रे फिल्म किंवा सामान्य गॉगल  वापरू नका.
3. ग्रहण पाहण्यासाठी रंगीत काच वापरू नका.
4. हे ग्रहण चुकवू नका.
अर्थ मंत्रालय
9 कोटी रुपयांच्या जीएसटी चुकवेगिरीप्रकरणी महाराष्ट्र मेट्रो रेल कॉर्पोरेशनच्या कंत्राटदाराला अटक
मुंबई, 28 जानेवारी 2022
9 कोटी रुपयांच्या जीएसटी चुकवेगिरीप्रकरणी मेसर्स प्रतिभा सीएसएल सुधीर कन्स्ट्रक्शन्स संयुक्त उपक्रमाचा सह- व्यावसायिक असलेल्या एका व्यावसायिकाला मुंबई क्षेत्राच्या सीजीएसटी नवी मुंबई आयुक्तालयाने अटक केली आहे. या कंपनीने 2016 मध्ये नागपूर येथे मेट्रो ट्रेन डेपोच्या बांधकामासाठी महाराष्ट्र मेट्रो रेल कॉर्पोरेशनकडून कंत्राट घेतले होते आणि जीएसटी वसूल केला होता.तीन वर्षांपूर्वी 2018 मध्ये संकलित केलेल्या जीएसटीचे 8.05 कोटी रुपये कंपनीने जीएसटी अधिकाऱ्यांकडे जमा केले नाहीत. याव्यतिरिक्त, करदात्याने 95 लाख रुपयांच्या अपात्र इनपुट टॅक्स क्रेडिटचाही  लाभ घेतला.
करदात्याने संकलित केलेला जीएसटी हा जमा केल्यापासून तीन महिन्यांच्या आत सरकारी तिजोरीत जमा करणे आवश्यक आहे, अन्यथा सीजीएसटी कायद्याच्या कलम 132 अंतर्गत तो गुन्हा आहे. या व्यावसायिकाला सीजीएसटी कायद्याच्या कलम 69 अन्वये 27.01.2022 रोजी अटक करण्यात आली आणि 28.01.2022 रोजी न्यायदंडाधिकारी, वाशी यांच्यासमोर हजर करण्यात आले.न्यायालयाने आरोपीला 14 दिवसांची न्यायालयीन कोठडी सुनावली आहे.कर, व्याज आणि दंड भरण्याव्यतिरिक्त, या गुन्ह्यासाठी पाच वर्षांपर्यंत तुरुंगवासाची शिक्षा आहे.
प्रामाणिकपणे अनुपालन करणाऱ्या करदात्यांवर अन्याय करणाऱ्या आणि सरकारची फसवणूक करणाऱ्या करचुकवेगिरीला आळा घालण्यासाठी सीजीएसटी मुंबई विभागाने, सुरु केलेल्या मोहिमेअंतर्गत ही कारवाई करण्यात आली आहे. या मोहिमेचा एक भाग म्हणून नवी मुंबई आयुक्तालयाने आतापर्यंत 415 कोटी रुपयांची करचोरी शोधून काढली असून, 18.63 कोटी रुपये जप्त केले आहेत आणि 10 जणांना अटक केली आहे.
सीजीएसटी विभाग कर चुकवणार्यांना शोधून काढण्यासाठी डेटा विश्लेषण साधनांचा वापर करत आहे. गेल्या पाच महिन्यांत डेटा विश्लेषण आणि नेटवर्क विश्लेषण वापरून, सीजीएसटी मुंबई क्षेत्राच्या अधिकार्यांनी 625 हून अधिक करचोरीची प्रकरणे नोंदवली असून 5500 कोटी रुपयांची करचोरी शोधून काढण्यासह 630 कोटी रुपये वसूल केले आहेत.आणि 47 जणांना अटक केली.
सीजीएसटी मुंबई क्षेत्र आणि महाराष्ट्र राज्य जीएसटी प्राधिकरण यांच्या वरिष्ठ अधिकार्यांमध्ये एक बैठक देखील झाली , या बैठकीमध्ये कर चुकवेगिरी करणाऱ्यांविरुद्ध समन्वित करचोरी विरोधी कृती योजना सुरू करण्यास दोन्ही बाजूंनी सहमती दर्शवण्यात आली. फसवणूक करणाऱ्यांची ओळख पटवण्यासाठी आणि त्यांना ताब्यात घेण्यासाठी रोड मॅपही तयार करण्यात आला आहे. येत्या काही दिवसांत कर चुकवेगिरी विरोधी प्रयत्न अधिक तीव्र करण्याचा निर्णय दोन्ही प्राधिकरणांनी घेतला.
S.Thakur/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 284
उपराष्ट्रपती कार्यालय
उपराष्ट्रपती जगदीप धनखड यांनी शहीद दिवसानिमित्त सरदार भगत सिंग, सुखदेव आणि राजगुरू यांना आदरांजली वाहिली
नवी दिल्ली, 23 मार्च 2023
उपराष्ट्रपती आणि राज्यसभेचे अध्यक्ष जगदीप धनखड यांनी शहीद दिवसानिमित्त राज्यसभेत केलेल्या भाषणात सरदार भगत सिंग, सुखदेव आणि राजगुरू यांना आदरांजली वाहिली.
या हुताम्यांना "आपल्या स्वातंत्र्यलढ्यातील महान नायक " असे संबोधत त्यांचे हौतात्म्य हे भारतीय स्वातंत्र्य लढ्यातील एक मैलाचा दगड आहे, असे उपराष्ट्रपती म्हणाले. त्यांनी राष्ट्रासाठी केलेल्या सर्वोच्च बलिदानामुळे मुक्त भारतामध्ये नागरिकांना त्यांच्या लोकशाही मूल्यांची जोपासना करण्याचा मार्ग मोकळा झाला, असे उपराष्ट्रपती म्हणाले.
या हुतात्म्यांनी ज्या मूल्यांसाठी त्यांच्या प्राणांची आहुती दिली, त्या मूल्यांचा अंगीकार प्रत्येक देशवासियाने करावा, असे आवाहन धनखड यांनी केले. या शूर हुतात्म्यांच्या स्मरणार्थ त्यांच्याप्रती असलेली आदरभावना व्यक्त करण्यासाठी राज्यसभेतील सर्व सदस्यांनी उठून उभे राहावे आणि मौन पाळावे अशी विनंती त्यांनी केली.
आपल्या निवेदनात उपराष्ट्रपती म्हणाले;
“माननीय सदस्यगण, आज भारताचे तीन महान सुपुत्र सरदार भगत सिंग, राजगुरु आणि सुखदेव यांच्या हौतात्म्याला 92 वर्ष पूर्ण होत आहेत. 1931 मध्ये आजच्याच दिवशी स्वतंत्रलढ्यातील या नायकांनी भारताच्या स्वातंत्र्यासाठी आपल्या प्राणांची आहुती दिली होती.
आपल्या तरुणवयात त्यांनी दिलेले हे सर्वोच्च बलिदान स्वातंत्र्यलढ्यातील एक ऐतिहासिक घटना ठरली. प्रत्येक भारतीयाला स्वातंत्र्य, स्वाभिमान आणि लोकशाही मुल्यांनी युक्त जीवन जगता यावे, यासाठी त्यांनी हा बलिदानाचा मार्ग स्वीकारला. त्यांचा वारसा सर्वांसाठी प्रेरणादायी आणि उद्बोधक ठरेल.
त्यांनी सर्वांसमोर राष्ट्रवाद आणि स्वातंत्र्याप्रती असलेल्या सर्वोच्च बांधिलकीचे उदाहरण ठेवले आहे. या हुतात्म्यांनी ज्या मूल्यांसाठी त्यांच्या प्राणांची आहुती दिली, त्या मूल्यांना जपण्याचा आणि त्यांचा अंगिकार करण्याचा संकल्प आजच्या दिवशी करूया. भारताला नेहमी प्रथम ठेवण्याची प्रतिज्ञा करूया. प्रत्येक भारतीयाला स्वातंत्र्य आणि प्रतिष्ठेचे जीवन व्यतीत करता यावे, यासाठी त्यांनी हौतात्म्याचा मार्ग स्वीकारला.”
उपराष्ट्रपतींनी आज राज्यसभेत शहीद भगतसिंग, राजगुरू आणि सुखदेव यांना त्यांच्या 92 व्या हुतात्मा दिनी आदरांजली वाहिली.
G.Chippalkatti/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
इलेक्ट्रॉनिक्स आणि माहिती तंत्रज्ञान मंत्रालय
राष्ट्रीय माहिती विज्ञान केंद्राच्या  ई-मेल प्रणालीवर सायबर उल्लंघन होत नसल्याचे सरकारने केले स्पष्ट
नवी दिल्ली, 13 जून 2021
एअर इंडिया, बिग बास्केट आणि डोमिनोज यासारख्या संस्थांमधील डेटा उल्लंघनाच्या परिणामासंदर्भात काही प्रसारमाध्यमांवर असे वृत्त प्रसिद्ध झाले आहे की, ज्यायोगे उल्लंघन करणाऱ्यांनी हॅकर्सना एनआयसीचे ईमेल खाती आणि सांकेतिक शब्द कळवले आहेत.
हे लक्षात घेता, प्रथम हे स्पष्ट करणे महत्वाचे आहे की, राष्ट्रीय माहिती विज्ञान केंद्राने  देखभाल केलेल्या भारत सरकारच्या ई-मेल सिस्टममध्ये सायबर माहितीचे उल्लंघन झालेले नाही. ई-मेल प्रणाली पूर्णपणे सुरक्षित आणि संरक्षित आहे.
दुसरे म्हणजे, जर शासकीय वापरकर्त्यांनी त्यांच्या शासकीय ई-मेल खात्याचा वापर करुन या पोर्टलवर नोंदणी केली नसेल आणि शासकीय ई-मेल खात्यात वापरलेल्या संकेतशब्दाचा वापर केला नसेल तर बाह्य पोर्टलवरील सायबर सुरक्षा उल्लंघनाचा परिणाम सरकारी ई-मेल सेवेच्या वापरकर्त्यांवर होणार नाही.
एनआयसी ई-मेल सिस्टमने आपल्या व्यवस्थेत द्विस्तरीय प्रमाणीकरण आणि 90 दिवसांत संकेत शब्द बदलणे यासारखे अनेक सुरक्षा उपाय ठेवले आहेत. याव्यतिरिक्त एनआयसी ई-मेलमधील संकेतशब्द बदलण्यासाठी मोबाइल ओटीपी आवश्यक आहे आणि जर मोबाइल ओटीपी चुकीचा असेल तर संकेतशब्द बदलणे शक्य होणार नाही. एनआयसी ई-मेल वापरुन फिशिंग करण्याचा कोणताही प्रयत्न एनआयसीद्वारे रद्द केला जाऊ शकतो, याशिवाय एनआयसी वेळोवेळी वापरकर्ता जागरूकता मोहीमादेखील आयोजित करते आणि संभाव्य जोखीम आणि सुरक्षितता मापदंडांसंदर्भात वापरकर्त्यांना अद्ययावत करत असते.S.Thakur/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
सांस्कृतिक मंत्रालय
नवी दिल्लीच्या ‘आयजीएनसीए’मध्ये 22 ते 24 सप्टेंबर दरम्यान नदी संस्कृतीवर ‘नदी उत्सव’
नवी दिल्ली, 21 सप्टेंबर 2023
‘आयजीएनसीए’ म्हणजेच इंदिरा गांधी राष्ट्रीय कला केंद्राच्या ‘नॅशनल मिशन ऑन कल्चरल मॅपिंग  आणि जनपद संपदा विभागातर्फे चौथा 'नदी उत्सव' आयोजित करण्यात आला आहे. उद्या, म्हणजे दि. 22 ते 24 सप्टेंबर 2023 या कालावधीत हा उत्सव होणार आहे. यमुना नदीच्या काठावर तीन दिवस चालणाऱ्या या कार्यक्रमात विविध विषयांवर पर्यावरणवादी आणि अभ्यासकांची अभ्यासपूर्ण चर्चा, चित्रपटांचे प्रदर्शन, नामवंत कलाकारांचे सादरीकरण, कठपुतळ्यांचा कार्यक्रम, वेगवेगळ्या पुस्तकांवर चर्चा, अशा विविध कार्यक्रमांचा या महोत्सवामध्ये समावेश असेल.
भारतीय संस्कृतीमध्ये नद्यांना अतिशय महत्त्वाचे स्थान आहे. आपल्या देशात नद्या केवळ पवित्र आणि पूजनीय मानल्या जात नाहीत, तर लाखो भारतीयांच्या भौतिक जीवनाचा त्या आधारही आहेत. सर्व संस्कृती नद्यांच्या काठावर विकसित झाल्या आहेत. सांस्कृतिक मंत्रालयाच्या अंतर्गत गेल्या काही वर्षांपासून इंदिरा गांधी राष्ट्रीय कला केंद्र ही कला आणि संस्कृतीला समर्पित संस्था 'नदी उत्सव' मोठ्या प्रमाणावर आयोजित करत आहे.
लोकांमध्ये पर्यावरण आणि पर्यावरणाविषयी जागरूकता निर्माण करण्यासाठी या उदात्त उपक्रमाची संकल्पना डॉ. सच्चिदानंद जोशी यांनी सर्वप्रथम मांडली होती. त्यातूनच 2018 पासून 'नदी उत्सव' सुरू झाला. पहिल्या नदी उत्सवाच्या उद्घाटनाचा कार्यक्रम महाराष्ट्रातील गोदावरी नदीच्या काठावर वसलेल्या नाशिक शहरात झाला. दुसरा 'नदी उत्सव' आंध्र प्रदेशातील कृष्णा नदीच्या काठावर वसलेल्या विजयवाडा शहरात झाला. तिसरा नदी उत्सव बिहारमधील गंगा नदीच्या काठावर वसलेल्या मुंगेर शहरात झाला.
यंदा दिल्लीत होणा-या चौथ्या 'नदी उत्सवा'ला प्रमुख पाहुणे म्हणून राष्ट्रीय हरित न्यायाधीकरणाचे अध्यक्ष न्यायमूर्ती प्रकाश श्रीवास्तव उपस्थित राहणार आहेत. तसेच मान्यवर अतिथी म्हणून प्रसिद्ध तत्त्वज्ञ आणि विद्वान आचार्य, श्रीवत्स गोस्वामी असणार आहेत. तसेच परमार्थ निकेतनचे प्रमुख आध्यात्मिक गुरू स्वामी चिदानंद सरस्वती उपस्थित राहणार आहेत. विशेष अतिथी म्हणून प्रसिद्ध पर्यावरणतज्ज्ञ पद्मभूषण डॉ.अनिल प्रकाश जोशी यावेळी उपस्थित असणार आहेत. कार्यक्रमाचे मुख्य संरक्षक आयजीएनसीएचे अध्यक्ष पद्मश्री राम बहादूर राय आणि आयजीएनसीएचे सदस्य सचिव डॉ. सच्चिदानंद जोशी असणार आहेत.
तीन दिवसीय चालणाऱ्या कार्यक्रमाचा प्रारंभ 22 सप्टेंबर रोजी सकाळी आयजीएनसीए च्या उमंग सभागृहामध्ये सकाळी 10.30 वाजता होईल. 'नदी उत्सव' कार्यक्रमात प्राचीन ग्रंथांमधील नद्यांचा उल्लेख, नद्यांच्या काठावरील सांस्कृतिक वारसा, लोक-सांस्कृतिक परंपरेतील नद्यांसह अनेक विषयांवर चर्चासत्रांचे आयोजन करण्यात येणार आहे. या तीन दिवसांत 18 चित्रपटही दाखवले जाणार असून, त्यापैकी 6 चित्रपटांची निर्मिती आयजीएनसीए द्वारे करण्यात आली आहे. कठपुतळी कार्यक्रमाचा एक भाग म्हणून पूरण भट यांच्यावतीने ‘द यमुना गाथा’ सादर करण्यात येणार आहे.
R.Aghor/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 67
माहिती आणि प्रसारण मंत्रालय
अतिरिक्त वैद्यकीय सुविधांसाठी वित्तीय संसाधनांचा वापर करा, केंद्राच्या राज्य सरकारला सूचना
नवी दिल्ली, 24 मार्च 2020
केंद्र सरकारने सर्व राज्य सरकारांना कोविड-19 मुळे उद्भवलेल्या आव्हानाचा सामना करण्यासाठी रुग्णालये, प्रयोगशाळा, अलगीकरण कक्ष यासारख्या अतिरिक्त वैद्यकीय सुविधा स्थापन करण्यासाठी तसेच अस्तित्त्वात असलेल्या सुविधांचा विस्तार आणि उन्नतीसाठी वित्तीय संसाधनांचा वापर करायला सांगितले आहे. या सुविधांमध्ये रूग्णांवर उपचार करण्यासाठी व्हेंटिलेटर, वैयक्तिक संरक्षणात्मक उपकरणे , मास्क आणि औषधे यांचा पुरेसा साठा असणे आवश्यक आहे.
B.Gokhale/S.Kane/P.Malandkar
(Visitor Counter : 78
पंतप्रधान कार्यालय
डॉ. ए पी जे अब्दुल कलाम यांच्या जयंतीनिमित्त पंतप्रधानांनी वाहिली आदरांजली
नवी दिल्ली, 15 ऑक्टोबर 2020
माजी राष्ट्रपती डॉ.ए पी जे अब्दुल कलाम यांच्या जयंतीनिमित्त पंतप्रधान नरेंद्र मोदी यांनी त्यांना आदरांजली अर्पण केली आहे.
“डॉ. कलाम यांना त्यांच्या जयंतीनिमित्त आदरांजली. एक वैज्ञानिक आणि राष्ट्रपती म्हणून डॉ. कलाम यांचे राष्ट्रीय विकासातील अमूल्य योगदान भारत कधीही विसरू शकत नाही. त्यांचा जीवन प्रवास लाखो लोकांना प्रेरणा देतो.”, असे पंतप्रधानांनी म्हटले आहे.
U.Ujgare/S.Tupe/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
सांख्यिकी आणि कार्यक्रम अंमलबजावणी मंत्रालय
भारतातले औपचारिक रोजगारविषयक चित्र
(नवी दिल्ली, 23 ऑगस्ट 2019
राष्ट्रीय सांख्यिकी कार्यालय, सांख्यिकी आणि कार्यक्रम अंमलबजावणी मंत्रालय यांनी देशातल्या सप्टेंबर 2017 ते जून 2019 या काळातल्या रोजगारविषयक परिस्थितीबाबत एक प्रसिद्धीपत्रक जारी केले आहे. विशिष्ट पैलूंद्वारे प्रगतीचा आढावा घेण्यासाठी काढण्यात आलेले हे प्रसिद्धीपत्रक, निवडक सरकारी एजन्सीकडे उपलब्ध असलेल्या प्रशासकीय तपशिलावर आधारित आहे.
तपशिलवार माहितीसाठी येथे क्लिक करा.
B.Gokhale/N.Chitale/P.Kor
वस्त्रोद्योग मंत्रालय
वस्त्रोद्योग क्षेत्रासाठी एकात्मिक कौशल्य विकास योजना
नवी दिल्ली, 22 नोव्हेंबर 2019
वस्त्रोद्योग क्षेत्रातल्या सर्व हितसंबंधी गटांच्या क्षमता बांधणीसाठी सरकारने ‘समर्थ योजना’ सुरु केली आहे. या योजनेची माहिती देण्यासाठी 2018 मध्ये सर्व हितसंबंधी गटांची बैठक बोलावण्यात आली होती. त्याशिवाय समर्थ योजनेच्या अंमलबजावणीसाठी वस्त्रोद्योग मंत्रालय वेळोवेळी बैठका घेत असते. राज्य सरकारांनाही या योजनेच्या अंमलबजावणीत अंतर्भूत करुन घेण्यात आले आहे.
क्षमता बांधणीसाठीच्या समर्थ योजनेअंतर्गत आतापर्यंत 21 राज्य सरकारे यंत्रणा केंद्र सरकारच्या योजनेच्या भागिदार झालेल्या आहेत. या यंत्रणांना प्रशिक्षण कार्यक्रम आयोजित करण्यासाठी केंद्र सरकारने मंजुरी दिली आहे. आतापर्यंत अशी साडेतीन लाख उद्दिष्टे गाठण्यासाठी परवानगी देण्यात आली आहे, अशी माहिती केंद्रीय वस्त्रोद्योग मंत्री स्मृती झुबीन इराणी यांनी दिली.
G.Chippalkatti/R.Aghor/D.Rane
(Visitor Counter : 66
पंतप्रधान कार्यालय
गॅस सिलेंडरच्या किंमती कमी केल्याने आपल्या भगिनींचे जीवन अधिक सुकर होईल : पंतप्रधान
पंतप्रधानांनी सर्व एलपीजी ग्राहकांसाठी एलपीजी सिलिंडरची किंमत 200 रुपयांनी कमी करण्याचे उचलले धाडसी पाऊल
नवी दिल्ली, 29 ऑगस्ट 2023
सर्व एलपीजी ग्राहकांसाठी म्हणजेच 33 कोटी गॅस जोडण्यांसाठी एलपीजी सिलिंडरची किंमत 200 रुपयांनी कमी करण्याचा निर्णय पंतप्रधान नरेंद्र मोदी यांनी घेतला आहे.
रक्षाबंधन हा सण आपल्या कुटुंबातील आनंद द्विगुणीत करणारा दिवस असतो, असे पंतप्रधान नरेंद्र मोदी म्हणाले.
पीएम उज्ज्वला योजनेच्या ग्राहकांना त्यांच्या खात्यात सिलेंडरमागे 200 रुपयांचे अनुदान मिळत राहील.
सरकारने 75 लाख अतिरिक्त पीएम उज्ज्वला जोडण्यांना देखील मंजुरी दिली आहे, यामुळे एकूण पीएम उज्ज्वला योजनेच्या लाभार्थींची संख्या 10.35 कोटी पर्यंत पोहोचणार आहे.
केंद्रीय पेट्रोलियम आणि नैसर्गिक वायू मंत्री हरदीप सिंह पुरी यांच्या X शृंखलेला उत्तर देताना, पंतप्रधानांनी X वर पोस्ट केले;
“रक्षाबंधन हा सण आपल्या कुटुंबातील आनंद द्विगुणित करणारा दिवस असतो. गॅसच्या किंमती कमी झाल्यामुळे माझ्या कुटुंबातील भगिनींना दिलासा मिळेल आणि त्यांचे जीवन अधिक सुकर होईल. माझी प्रत्येक बहीण आनंदी, निरोगी, सुखी राहो, हीच ईश्वरचरणी प्रार्थना.''
अधिक माहितीसाठी: https://pib.gov.in/PressReleasePage.aspx?PRID=1953278N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
अल्फाबेट इंक आणि गूगलचे मुख्य कार्यकारी अधिकारी सुंदर पिचाई यांनी घेतली पंतप्रधानांची भेट
पंतप्रधान नरेंद्र मोदी यांनी 23 जून 2023 रोजी वॉशिंग्टन डीसी येथे अल्फाबेट इंक आणि गूगलचे मुख्य कार्यकारी अधिकारी सुंदर पिचाई यांची भेट घेतली.
पंतप्रधानांनी पिचाई यांना आर्थिक तंत्रज्ञान,सायबर सुरक्षा उत्पादने आणि सेवा, तसेच भारतात मोबाईल उपकरण निर्मिती आणि कृत्रिम बुद्धिमत्ता  या क्षेत्रात सहकार्याचे आणखी मार्ग शोधण्यासाठी आमंत्रित केले.
पंतप्रधान आणि पिचाई यांनी संशोधन आणि विकास आणि कौशल्य विकासाला चालना देण्यासाठी गूगल आणि भारतातील शैक्षणिक संस्थांमधील सहकार्यावरही चर्चा केली.
गृह मंत्रालय
2022 च्या स्वातंत्र्य दिनानिमित्त 1,082 पोलीस कर्मचाऱ्यांना पदके प्रदान करण्यात आली, पदक विजेत्यांमध्ये महाराष्ट्रातील 42 पोलिसांचा समावेश
2022 च्या स्वातंत्र्य दिनानिमित्त एकूण 1,082 पोलीस कर्मचाऱ्यांना पोलीस पदके प्रदान करण्यात आली आहेत.
Gallantry Medals
|
|
Name of the Medals
|
|
Number of Medals Awarded
|
|
Police Medal for Gallantry 
|
|
347
Service Medals
|
|
Name of the Medals
|
|
Number of Medals Awarded
|
|
President’s Police Medal for Distinguished Service 
|
|
87
|
|
Police Medal for Meritorious Service 
|
|
648
347 शौर्य पुरस्कारांपैकी 204 जवानांना जम्मू आणि काश्मीरमधील त्यांच्या शौर्याबद्दल, 80 जवानांना नक्षलप्रभावित भागात आणि 14 जवानांना ईशान्य भारतातील त्यांच्या शौर्याबद्दल सन्मानित केले जाणार आहे. शौर्य पुरस्कार प्राप्त करणार्यांमध्ये केंद्रीय राखीव पोलीस दलाच्या 109, जम्मू आणि काश्मीर पोलीस दलाच्या 108, सीमा सुरक्षा दलाच्या 19, महाराष्ट्र पोलीस दलाच्या 42, छत्तीसगड पोलीस दलाच्या 15 जवानांचा समावेश आहे. उर्वरित पोलीस जवान इतर राज्ये/ केंद्रशासित प्रदेश आणि केंद्रीय सशस्त्र पोलीस दलाचे आहेत.
महाराष्ट्रातील पोलीस जवानांमध्ये माहूरदार परांजने, राजरत्न खैरनार, राजू कांडो, अविनाश कुमरे, संदीप भांड, मोतीराम माडवी, दामोदर चिंतुरी, राजकुमार भालावी, सागर मूल्लेवार, शंकर माडवी, रमेश असम, महेश सयम, साईकृपा मिरकुटे, रत्नाय्या गोरगुंडा, मनीष कलवानिया, भाऊसाहेब ढोले, संदीप मंडलिक, दयानंद महादेश्वर, जीवन उसेंडी, राजेंद्र माडवी, विलास पाडा, मनोज इसकापे, समीर शेख, मनोज गजमवार, अशोक माजी, देवेंद्र पखमोडे, हर्षल जाधव, स्वर्गीय जगदेव मांडवी, सेवाक्रम माडवी, सुभाष गोमले, रोहित गोमले, योगीराज जाधव, धनाजी होनमाने, दसरू कुरसामी, दीपक विडपी, सुरज गंजीवार, दिवंगत किशोर अत्राम, गजानन अत्राम, योगेश्वर सदमेक, अंकुश खंडाळे यांचा समावेश आहे.
Details of Awardees Lists are enclosed as below:
|
|
Sl No.
|
|
Subject
|
|
Number of persons
|
|
List
|
|
1
|
|
Police Medals for Gallantry 
|
|
347
|
|
List-I
|
|
2
|
|
President’s Police Medals for Distinguished Service
|
|
87
|
|
List-II
|
|
3
|
|
Police Medal for Meritorious Service
|
|
648
|
|
List-III
|
|
4
|
|
State Wise/ Force Wise list of medal awardees to the Police personnel
|
|
As per list
|
|
List-IV
Click here for List- I
Click here for List- II
Click here for List- III
Click here for List- IV
ग्राहक व्यवहार, अन्न आणि सार्वजनिक पुरवठा मंत्रालय
सार्वजनिक वितरण व्यवस्थेचे लाभ
नवी दिल्ली, 24 जुलै 2018
राष्ट्रीय अन्नसुरक्षा अधिनियम 2013 अंतर्गत देशातील सर्व राज्ये आणि केंद्रशासित प्रदेशांमध्ये सार्वजनिक वितरण व्यवस्थेनुसार अंमलबजावणी केली जात आहे. या व्यवस्थेअंतर्गत देशाच्या ग्रामीण भागातील 75 टक्के तर शहरी भागातील 50 टक्के नागरिकांना सवलतीच्या दरात धान्य उपलब्ध करुन दिले जाते.
सध्या देशातील 23.4 कोटी शिधा पत्रिका धारकांना या योजनेचा लाभ मिळत असल्याची माहिती ग्राहक व्यवहार, अन्न आणि सार्वजनिक वितरण राज्यमंत्री सी. आर. चौधरी यांनी आज लोकसभेत दिली.
N.Sapre/M.Pange/P.Malandkar
(Visitor Counter : 33
पंतप्रधान कार्यालय
77व्या स्वातंत्र्यदिनी, पंतप्रधानांनी देशाचं भाग्य बदलण्यासाठी प्रयत्न करणाऱ्या परिचारिका, डॉक्टर आणि इतरांचं केलं कौतुक
प्रतिष्ठित लाल किल्ल्यावरून स्वातंत्र्यदिन सोहळ्याचे साक्षीदार होण्यासाठी देशभरातील 50 परिचारिकांना विशेष अतिथी म्हणून आमंत्रित करण्यात आले
"मानव केंद्रित दृष्टिकोनाशिवाय जगाचा विकास शक्य नाही", हे कोविडने आपल्याला शिकवले आहे
“जनऔषधी केंद्रांनी 20,000 कोटी रुपयांची बचत करून देशातील मध्यमवर्गीयांना नवीन बळ दिले आहे"
"जन औषधी केंद्रांची संख्या 25,000 केंद्रांपर्यंत वाढवण्याचे लक्ष्य आहे"
नवी दिल्लीत स्वातंत्र्य दिनाच्या उत्सवाचा एक भाग म्हणून, लाल किल्ल्याच्या तटबंदीवरून उत्सव पाहण्यासाठी आणि सहभागी होण्यासाठी देशभरातील 50 परिचारिकांसह त्यांच्या कुटुंबातील सदस्यांना विशेष अतिथी म्हणून आमंत्रित करण्यात आले होते. विशेष पाहुण्यांमध्ये सरपंच, शिक्षक, शेतकरी, मच्छीमार अशा विविध क्षेत्रातल्या 1800 विशेष पाहुण्यांचा सहभाग होता.
पंतप्रधान नरेंद्र मोदी यांनी देशाचे भाग्य बदलण्यासाठी परिचारिका, डॉक्टर आणि इतरांनी केलेल्या प्रयत्नांचे कौतुक केले. ते म्हणाले की, कोविडने आपल्याला शिकवले आहे की मानव केंद्रित दृष्टिकोनाशिवाय जगाचा विकास शक्य नाही.
Addressing the nation on Independence Day. https://t.co/DGrFjG70pA
— Narendra Modi  August 15, 2023
देशातील सार्वत्रिक आरोग्य सेवेचा विस्तार सुधारण्यासाठी सरकारच्या प्रयत्नांवर जोर देऊन ते म्हणाले की, सरकारने त्यासाठी 70,000 कोटी रुपये आयुष्मान भारत मध्ये खर्च केले आहेत ज्यामुळे दारिद्र्यरेषेखालील कुटुंबांना वार्षिक 5 लाख रुपयांची आरोग्य हमी प्रदान करून देण्यात आली आहे.
200 करोड़ वैक्सिनेशन का काम हमारी आंगनवाड़ी वर्कर, आशा वर्कर, हेल्थ वर्कर ने करके दिखाया है।#IndependenceDayIndia pic.twitter.com/3uzC6LPL3a
— Dr Mansukh Mandaviya  August 15, 2023
यावेळी आपल्या संबोधनात, पंतप्रधानांनी 200 कोटींहून अधिक कोविड लसीकरणाचा टप्पा गाठण्यासाठी आरोग्य कर्मचार्यांच्या विशेषत: अंगणवाडी सेविका आणि आशा कार्यकर्त्यांच्या समर्पण आणि सातत्यपूर्ण योगदानाचे कौतुक केले. “कोविडच्या काळात आणि नंतर जगाला मदत केल्याने भारताला जगाचा मित्र म्हणून स्थापित केले आहे,” असंही पंतप्रधानांनी नमूद केलं.
एक पृथ्वी, एक आरोग्य आणि एक भविष्य या संकल्पनेवर प्रकाश टाकताना ते म्हणाले, “जनऔषधी केंद्रांनी देशातील मध्यमवर्गीयांना 20,000 कोटी रुपयांची बचत करून नवीन बळ दिले आहे.. जनऔषधी केंद्रांची संख्या सध्याच्या 10 हजार केंद्रांवरून 25,000 पर्यंत वाढवण्याचे उद्दिष्ट घेऊन आगामी काळात देश काम करणार आहे, अशी ग्वाही प्रधानमंत्र्यांनी दिली.
केंद्रीय लोकसेवा आयोग
सामाईक वैद्यकीय सेवा परीक्षा 2019
नवी दिल्ली, 27 डिसेंबर 2019
केंद्रीय लोकसेवा आयोगातर्फे 21 जुलै 2019 रोजी घेण्यात आलेल्या सामाईक वैद्यकीय सेवा परीक्षा-2019 भाग-1 आणि व्यक्तिमत्व चाचणी भाग-2 चे निकाल जाहीर करण्यात आले आहेत. विविध पदांसाठी घेण्यात आलेल्या या परीक्षांमध्ये उत्तीर्ण झालेल्या उमेदवारांची सविस्तर यादी बघण्यासाठी:- Click here for full list येथे क्लिक करावे.
G.Chippalkatti/R.Aghor/P.Malandkar
(Visitor Counter : 56